Sjeføkonom: Boligskatt eneste utvei

Boligskatt er eneste løsning for å avverge en boligboble, mener sjeføkonom Roger Bjørnstad i Samfunnsøkonomisk analyse.

afp000885921-AyTxV2ve7b.jpg Sørbø, Krister

Ntb

23. juli 2015 06:43 Sist oppdatert 23. juli 2015

— Jeg tror ikke det hjelper å begrense tilgangen på kreditt i bankene hvis det er ubalanse i markedet. Myndighetene må innføre tiltak som begrenser etterspørselen, og de har en unik mulighet til å øke boligbeskatningen mens rentenivået er lavt, sier Bjørnstad til Dagens Næringsliv.

Bjørnstad la i mars fram en prognose som viste at boligprisene vil stige mer enn 20 prosent i de tre byene Oslo, Bergen og Tromsø fram mot 2018. Det er ensbetydende med en boligboble.

Han sier han ikke ventet at tiltakene fra Finansdepartementet i juni ville være tilstrekkelig til å kjøle ned boligmarkedet.